ابو اللیث صدیقی

پروفیسر ڈاکٹر ابواللیث صدیقی (پیدائش: 15 جون، 1916ء - وفات: 7 ستمبر، 1994ء) پاکستان سے تعلق رکھنے والے ماہرِ لسانیات، محقق، ماہرِ تعلیم، نقاد، جامعہ کراچی کے شعبہ اردو کے سربراہ اور کولمبیا یونیورسٹی کے وزٹنگ پروفیسر تھے۔

حالات زندگی 
ابواللیث صدیقی 15 جون، 1916ء کو آگرہ ،برطانوی ہندوستان میں پیدا ہوئے۔۔ انہوں نے آگرہ ، بدایوں اور علی گڑھ سے تعلیم حاصل کی۔ وہ علی گڑھ مسلم یونیورسٹی سے اردو ادب میں پی ایچ ڈی کرنے والے پہلے اسکالر تھے۔ انہوں نے 1943ء میں دبستان لکھنؤ پر مقالہ لکھ کر ڈاکٹریٹ کی ڈگری حاصل کی، ابواللیث صدیقی ابتدا میں علی گڑھ مسلم یونیورسٹی سے وابستہ رہے۔ 1948ء میں لندن اسکول آف ایشین اینڈ افریقن اسٹڈیز چلے گئے اور شمالی ہندوستان میں ہند-آریا زبانوں پر تحقیق کی۔ تقسیم ہند کے بعد پاکستان چلے آئے۔ پہلے لاہور اور پھر کراچی میں سکونت اختیار کی۔

ملازمت 
ابو اللیث صدیقی اورینٹل کالج لاہور اور جامعہ کراچی کے شعبہ اردو سے وابستہ ہوئے اور اردو شعبہ کے سربراہ رہے۔ اسی دوران انہوں نے کچھ عرصے اردو لغت بورڈ کراچی کے مدیر اعلیٰ کی خدمات بھی سر انجام دیں ۔ اس کے علاوہ کولمبیا یونیورسٹی کے وزٹنگ پروفیسر بھی رہے۔

تصانیف 
 لکھنؤ کا دبستان شاعری
 کلیات مصحفی
 غزل اور متغزلین(1968)
 آج کا اردو ادب(1975)
 تاریخ زبان ادبیات اردو
 تاریخ اصول تنقید
 جدید اردو ادبیات
 جامع القوائد (حصہ صرف)1971
 رفت و بود (خودنوشت)
 اردو میں سائنسی ادب کا اشاریہ (1981)
 تجربے اور روایت(اکتوبر 1959ء)
 مصحفی اور ان کا کلام
 جرات اس کا عہد اور شاعری,
 نظیر اکبر آبادی اس کا عہد اور شاعری,
 تاریخ زبان و ادب اردو,
 بیسویں صدی کا اردو ادب.

وفات 
ڈاکٹر ابواللیث صدیقی 7 ستمبر، 1994ء کو کراچی، پاکستان میں وفات پاگئے اور جامعہ کراچی کے قبرستان میں سپردِ خاک ہوئے۔

حوالہ جات 

1916ء کی پیدائشیں
1994ء کی وفیات
آگرہ کی شخصیات
اردو ادبی ناقد
اردو تنقید نگار
اردو غیر افسانوی مصنفین
اردو کے ماہر لسانیات
اردو محققین
اردو مصنفین
اردو مفکرین
بیسویں صدی کے ماہرین لسانیات
پاکستانی ادبی نقاد
پاکستانی علما
پاکستانی ماہر لسانیات
پاکستانی ماہرین تعلیم
پاکستانی مترجمین
پاکستانی محققین
پاکستانی مدونین
پاکستانی مسلم شخصیات
جامعہ پنجاب کا تدریسی عملہ
جامعہ کراچی کا تدریسی عملہ
جامعہ کراچی کی شخصیات
جامعہ کولمبیا کے فضلا
علی گڑھ کی شخصیات
علی گڑھ مسلم یونیورسٹی کا تدریسی عملہ
کراچی کے مصنفین
جامعہ علی گڑھ کے فضلا
مہاجر شخصیات